Летні час — Вікіпэдыя

# Летні час

### Зьвесткі зь Вікіпэдыі — вольнай энцыкляпэдыі.

Сінім колерам пазначаныя раёны, дзе ўжываецца пераход на летні час. Аранжавым — дзе пераход быў скасаваны.

Летні час — час, ссунуты на 1 гадзіну наперад адносна часу, прынятага ў гэтым часавым поясе. Часам нармалёвы паясны час завуць «зімовым», але гэты тэрмін не зьяўляецца карэктным.

Летні час уводзіцца ў шматлікіх краінах у летні пэрыяд з мэтай эканоміі электраэнэргіі на асьвятленьне. Упершыню летні час быў ўведзены ў Вялікабрытаніі ў 1908 годзе.

У Расеі пераход на летні час упершыню быў ажыцьцёўлены ў ліпені 1917 году і дзейнічаў да 1930 году, калі стрэлкі гадзіньнікаў былі пераведзеныя на адну гадзіну наперад адносна пояснага часу. Гэты час звалі «дэкрэтным», бо ён быў уведзены Дэкрэтам Саўнаркама 16 чэрвеня 1930 году. З 1981 году ў СССР ізноў стаў рэгулярна ўводзіцца летні час.

У цяперашні час у паўночным паўшар'і летні час выкарыстоўваецца ў ЗША, Канадзе, краінах Эўропы, Расеі. У паўднёвым паўшар'і летні час выкарыстоўваецца ў Аўстраліі, Новай Зэляндыі, Парагваі, Бразыліі, Чылі. Прыэкватарыяльныя краіны не карыстаюцца летнім часам.

У Расеі і Эўропе пераход на летні час адбываецца ў апошнюю нядзелю сакавіка ў 2:00 пераводам гадзінавых стрэлак на 1 гадзіну наперад, а зваротны пераход зьдзяйсьняецца ў апошнюю нядзелю кастрычніка ў 3:00 пераводам стрэлак на 1 гадзіну назад.

У ЗША і Канадзе пераход на летні час зьдзяйсьняецца ў першую нядзелю красавіка ў 2:00, і вяртаецца назад у апошнюю нядзелю кастрычніка, таксама ў 2:00. З 2007 года, аднак, правілы зьмяніліся, і перавод стрэлак адбыўся ў другую нядзелю сакавіка з вяртаньнем у першую нядзелю лістапада. Варта зазначыць, што не па ўсёй тэрыторыі Штатаў і Канады летні час выкарыстоўваецца аднолькава. Да прыкладу, на паўночным-захадзе канадзкай правінцыі Антарыё жыхары адмаўляюцца пераводзіць стрэлкі ўлетку.

З-за ўжываньня летняга часу на тэрыторыі Расіі, расейцы жывуць са зрухам у +2 гадзіны у дачыненьні да паяснога часу. Зрух у 2 гадзіны выкліканы тым, што на тэрыторыі Расіі дзейнічае так званы «дэкрэтны час», які адрозьніваецца ад паяснога на +1 гадзіну. Летні час дадае яшчэ +1 гадзіну да дэкрэтнага часу, што ў суме складае +2 гадзіны ў дачыненьні да паяснога часу.

## [рэдагаваць] Спасылкі

- Мапа краінаў, якія пераходзяць на летні час і даты пераходу (па-ангельску)

Атрымана з «http://be-x-old.wikipedia.org../../../%D0%BB/%D0%B5/%D1%82/%D0%9B%D0%B5%D1%82%D0%BD%D1%96_%D1%87%D0%B0%D1%81.html»

Катэгорыя: Час

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Afrikaans
- Aragonés
- العربية
- Asturianu
- Žemaitėška
- Български
- Bosanski
- Català
- Česky
- Чăвашла
- Dansk
- Deutsch
- ދިވެހިބަސް
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- தமிழ்
- ไทย
- Українська
- Tiếng Việt
- ייִדיש
- 中文
- Bân-lâm-gú